Schlass Buschland

D'Schlass Buschland an der Gemeng Réimech ass e Gebai mat enger räicher Geschicht um Ufer vun der Musel.

D'Schlass gouf 1889 vum Industriellen Alexis Brasseur gebaut. No him ass d'Proprietéit op de Baron Hippolyte d'Huart iwwergaangen an duerno op de Jules Collart. 1923 huet d'Famill Grethen-Simmer d'Gebai iwwerholl.

1926 gouf d'Schlass Buschland als Hotel-Restaurant opgemaach, wat séier zu enger renomméierter Adress an der Muselregioun ginn ass. Den Hotel war bis 1942 a Betrib. Wärend dem Éischte Weltkrich ass eng Fligerbomm an der Noperschaft vum Schlass gefall, awer net explodéiert.

Méi spéit gouf d'Proprietéit un d'Famill Schumacher verkaaft. An den 1980er Joren gouf d'Schlass vun der saudescher Famill Al Mohana kaf, déi et als Vakanzewunnsëtz benotzt huet. Duerfir gouf et och Schlass Arabia genannt. 

Zanter 2020 steet d'Schlass meeschtens eidel an ass ëmgi vu Gerüchter, Urban Explorers, a Vandalismus.​

D'Schlass ass aktuell dem Verfall ausgesat an ass net fir d'Ëffentlechkeet zougänglech. D'Gemeng Réimech probéiert Kontakt mat den aktuelle Besëtzer opzebauen, fir d'Gebai ze schützen.

 Kuckt och 
 Lëscht vun de Lëtzebuerger Buergen a Schlässer

 Um Spaweck 

 Marco Goetz, Das vergessene Grand Hotel über der MoselWie Schloss Buschland in Remich einst Gäste aus aller Welt anzog, tageblatt.lu, 27.11.2025, gekuckt de 27.11.2025
 Marco Goetz,  "Château Arabia" Im verborgenen Schloss in Remich residierte zuletzt ein Scheich – jetzt zerfällt es, tageblatt.lu, 21.11.2025, gekuckt den 21.11.2025 
 Dat verloossent Schlass Buschland zu Réimech zitt och Vandalen un, op play.rtl.lu, 3.11.2025
 Patrimoine en danger, Quel est ce mystérieux château abandonné à Remich ? rtl.lu, 01.11.2025
 Verlassenes luxemburgisches SCHLOSS eines großzügigen arabischen Ölscheichs | Nie zurückgekehrt!
 Chateau Buschland op industrie.lu

Kategorie:Buergen a Schlässer zu Lëtzebuerg
Kategorie:Gemeng Réimech